Maavanemale tundub, et ettevõtete juhid on majandusraskustest hoolimata praegu koostööaltimad ja tulevikku vaatavamad kui kunagi varem. Töökohtade säilimine on aasta tegu ja uute loomine juba väga konkreetne edulugu. Suure hüppe sooritamise  näitena esitas ta energeetika valdkonda. Hiljuti valmis Fortum Termesti koostootmisjaam, mis on vaieldamatult oma insenertehniliselt lahenduselt üks keerukamaid ja energeetilisest sõltumatusest elutähtsamaid samme. "Ühtlasi julgen väita, et tegemist on läbi aegade esikolmikus suurima investeeringuga Pärnumaal, kuna esimene ja teine koht võiks visuaalselt kuuluda Waldhofi Tselluloosivabrikule, suurimale omal ajal Euroopas ja Tsaari Venemaal ning Sindi Kalevivabrikule, mille kõrvale on tekkinud Sindi linn,"  vedas Metsoja paralleelid Pärnu ja Sindi tööstusliku potensiaali vahele ajaloolises perspektiivis, mis võiks ka väikest linna suurematele unistustele uuesti innustada.